Mitjançant el Decret 55/2007, de 15 de març, de reestructuració parcial del Departament de Governació i Administracions Públiques, es va dotar d'una nova estructura la Secretaria General del Departament.
L'estructura de la Direcció General d'Administració Local com a òrgan de la Secretaria General del Departament va restar inalterada.
No obstant això, la integració dels ens locals en el sistema institucional de la Generalitat que estableix l'article 2.3 de l'Estatut d'Autonomia, el desenvolupament estatutari, i les noves competències assumides en relació amb els ens locals de Catalunya per part del departament competent en matèria de cooperació i assistència als municipis fan necessària una modificació parcial de la Direcció General d'Administració Local, pel que fa a la Subdirecció General d'Assistència Jurídica i Règim Local, als efectes de millorar el desenvolupament de les seves funcions jurídiques i simplificar l'estructura administrativa, al voltant de dos eixos: l'assistència jurídica i les relacions amb els ens locals.
Igualment, el Decret dóna carta de naturalesa al Programa Oficina del Mapa Municipal de Catalunya que, amb caràcter transitori, té per objecte col·laborar en l'elaboració del mapa municipal de Catalunya, d'acord amb l'article 28 del Text refós de la llei municipal i de règim local de Catalunya, aprovat per Decret legislatiu 2/2003, de 28 d'abril.
Finalment, es preveu l'entrada en vigor l'endemà de la seva publicació, amb la finalitat d'afavorir la immediata implementació de les millores que, amb aquesta reestructuració, es volen aconseguir.
En conseqüència, a proposta del conseller de Governació i Administracions Públiques i d'acord amb el Govern,
Es modifiquen els articles 9, 10 i 11 del Decret 55/2007, que passen a tenir la següent redacció:
9.1 Corresponen a la Subdirecció General d'Assistència Jurídica i Règim Local les funcions següents:
a) Prestar l'assessorament oportú per a l'aplicació correcta de la normativa en matèria de règim local.
b) Impulsar, organitzar i divulgar un fons documental i jurídic en matèria d'administració local.
c) Assessorar i informar els ens locals en matèria de règim local i d'organització territorial.
d) Coordinar els serveis territorials d'Administració Local en matèria d'estudi de les ordenances, actes i acords de les corporacions locals de Catalunya, a excepció dels relatius a hisendes locals.
e) Coordinar les qüestions relatives a demarcacions territorials i emetre'n informe, així com tramitar els expedients corresponents.
f) Impulsar la coordinació i l'intercanvi d'informació amb els ens locals.
g) Fer el seguiment de les reunions i dels acords de la Comissió Mixta de Traspàs de Serveis i recursos de les diputacions a la Generalitat o als consells comarcals.
h) Exercir la Secretaria del Ple i de la Subcomissió de Règim Jurídic i Administratiu de la Comissió de Govern Local de Catalunya, així com de la Comissió de Delimitació Territorial i de la Comissió Mixta de Traspàs.
i) Coordinar la representació de la Direcció General en els òrgans col·legiats on està representada.
j) Dirigir, coordinar i supervisar l'actuació dels serveis que estan a càrrec seu.
k) Qualsevol altra funció que li encomani la persona titular de la Direcció General.
9.2 La Subdirecció General d'Assistència Jurídica i Règim Local s'estructura en els serveis següents:
b) Servei de Relacions amb les Entitats Locals.
10.1 Corresponen al Servei de Règim Jurídic les funcions següents:
a) Assistir i assessorar les entitats locals en matèria jurídica.
b) Fer l'estudi de les ordenances, els actes i els acords de les corporacions locals de Catalunya, a excepció dels relatius a hisendes locals.
c) Assistir els ens locals pel que fa al règim de personal i tramitar els expedients subjectes a intervenció de l'Administració de la Generalitat en matèria de personal de les corporacions locals.
d) Tramitar els expedients subjectes a intervenció de l'Administració de la Generalitat en matèria de patrimoni dels ens locals.
e) Verificar els expedients de les sol·licituds de dictamen de la Comissió Jurídica Assessora per part dels ens locals.
f) Tramitar els expedients subjectes a intervenció de l'Administració de la Generalitat no encomanats a un altre servei.
g) Proposar, si escau, la pràctica de requeriments, ampliació d'informació i impugnacions de les ordenances, els actes i els acords de les entitats locals, a excepció dels relatius a hisendes locals.
h) Supervisar l'actuació i els informes jurídics elaborats pels òrgans que estan a càrrec seu.
i) Qualsevol altra funció que li encomani la persona titular de la Subdirecció General d'Assistència Jurídica i Règim Local.
10.2 El Servei de Règim Jurídic s'estructura en les seccions següents:
a) Secció de Personal de les Entitats Locals.
b) Secció de Patrimoni de les Entitats Locals.
10.3 A la Secció de Personal de les Entitats Locals li corresponen les funcions següents:
a) Tramitar els expedients de convocatòria de selecció i provisió per a personal funcionari d'Administració local amb habilitació de caràcter estatal.
b) Tramitar les convocatòries de concursos de trasllat de personal entre entitats locals i entre aquestes i l'Administració de la Generalitat.
c) Assessorar les entitats locals en matèria de personal.
10.4 A la Secció de Patrimoni de les Entitats Locals li corresponen les funcions següents:
a) Tramitar els expedients subjectes a intervenció de l'Administració de la Generalitat en matèria de patrimoni de les entitats locals.
b) Assessorar les entitats locals en matèria de patrimoni.
c) Tramitar els expedients d'urgent ocupació subjectes a intervenció de l'Administració de la Generalitat en l'àmbit de l'expropiació forçosa.
d) Tramitar les sol·licituds de les entitats locals de dictamen de la Comissió Jurídica Assessora i emetre'n informe.
11.1 Corresponen al Servei de Relacions amb les entitats locals les funcions següents:
a) Prestar suport jurídic i operatiu a la Comissió de Govern Local de Catalunya.
b) Fer el seguiment de l'activitat dels òrgans col·legiats on hi ha representants de la Direcció General.
c) Fer el seguiment de les competències adscrites o delegades de l'Administració de la Generalitat als ens locals.
d) Organitzar i gestionar el Registre de les organitzacions associatives d'entitats locals.
e) Tramitar els expedients d'alteració de les demarcacions territorials dels ens locals.
f) Prestar suport jurídic i operatiu a la Comissió de Delimitació Territorial.
g) Coordinar l'elaboració dels mapes de les diferents demarcacions en què s'organitza el territori de Catalunya a excepció del Mapa Municipal.
h) Tramitar els expedients referents a la simbologia dels ens locals.
i) Gestionar el Registre d'entitats locals de Catalunya.
j) Exercir les funcions encomanades a la Direcció General en matèria de població municipal.
k) Supervisar l'actuació i els informes elaborats pels òrgans que estan a càrrec seu.
l) Coordinar l'elaboració de propostes de desplegament normatiu de les lleis de règim local.
m) Impulsar i coordinar la recerca i la sistematització de la legislació, els treballs doctrinals i la jurisprudència necessaris.
n) Impulsar, supervisar i coordinar l'elaboració de models de documentació administrativa aplicables a l'àmbit local.
o) Fer estudis, investigació i divulgació en matèria de règim local i organització territorial, i assessorar sobre aquesta matèria.
p) Qualsevol altra funció que li encomani la persona titular de la Subdirecció General d'Assistència Jurídica i Règim Local.
11.2 El Servei de Relacions amb les entitats locals s'estructura en les seccions següents:
b) Secció de Règim Territorial.
c) Secció de Relacions interadministratives.
d) Secció de Recerca de Règim Local.
11.3 A la Secció de Govern Local li corresponen les funcions següents:
a) Preparar els ordres del dia de la convocatòria i tramitar els expedients per a l'execució dels acords de la Comissió de Govern Local de Catalunya.
b) Tramitar les convocatòries, gestionar i custodiar els expedients de la Comissió Mixta de Traspàs de Serveis i Recursos de les diputacions a l'Administració de la Generalitat o als consells comarcals.
c) Informar, tramitar i custodiar els expedients del Registre de les organitzacions associatives d'entitats locals.
11.4 A la Secció de Règim Territorial li corresponen les funcions següents:
a) Prestar suport operatiu a la Secretaria de la Comissió de Delimitació Territorial, específicament, per a la convocatòria i la realització de les sessions i l'execució dels acords.
b) Tramitar, custodiar i arxivar els expedients de la Comissió.
c) Confeccionar els mapes de les diferents demarcacions en què s'organitzi el territori de Catalunya, a excepció del Mapa Municipal.
d) Actualitzar els mapes de les diferents demarcacions en què s'organitzi el territori de Catalunya.
e) Informar i gestionar els expedients d'alteració dels termes municipals, de les demarcacions supramunicipals.
f) Informar i gestionar els expedients de creació, supressió i modificació de les entitats locals d'àmbit inferior al municipi.
f) Qualsevol altra funció que li encomani el o la cap del Servei.
11.5 A la Secció de Relacions Interadministratives li corresponen les funcions següents:
a) Informar i gestionar els expedients sobre matèria d'escuts heràldics i altres símbols dels ens locals.
b) Informar i gestionar els expedients de canvis de nom, de títol o de capitalitat dels ens locals.
c) Gestionar el Registre d'entitats locals de Catalunya.
d) Col·laborar amb l'organisme estadístic de la Generalitat en matèria de població dels ens locals.
11.6 A la secció de Recerca de Règim Local l li corresponen les funcions següents:
a) Elaborar propostes de desplegament normatiu de les lleis de règim local.
b) Fer recerca, ordenació i sistematització de la legislació, els treballs doctrinals i la jurisprudència, i facilitar-los als ens locals.
c) Elaborar models de documentació administrativa aplicables a l'àmbit local.
d) Fer estudis i investigació jurídica sobre el règim local.
Disposicions addicionals.1 Se suprimeixen els òrgans següents de la Direcció General d'Administració Local:
Servei d'Estudis de Règim Local.
Servei de Règim Jurídic i de Relacions amb les entitats locals..2 Es modifica la denominació dels òrgans següents de la Direcció General d'Administració Local:
La Secció de Govern Local i de Relacions Interadministratives passa a denominar-se Secció de Govern Local.
La Secció de Delimitació Territorial passa a denominar-se Secció de Règim Territorial.
La Secció de Règim Territorial passa a denominar-se Secció de Relacions Interadministratives..3 Es crea, dins la Direcció General d'Administració Local i fins que es conclogui l'elaboració del Mapa Municipal de Catalunya, el Programa Oficina del Mapa Municipal de Catalunya, que té per objecte donar suport jurídic als municipis i coordinar el desenvolupament tècnic per a la realització del Mapa municipal de Catalunya, sota la responsabilitat de la Comissió de Delimitació Territorial.
La Subdirecció General d'Assistència Jurídica i Règim Local, donarà el suport necessari i facilitarà els recursos adients per l'exercici de les funcions atribuïdes.
Les persones que ocupen els llocs de treball dels òrgans modificats per aquest Decret seguiran exercint les seves funcions respectives mentre no s'adaptin els nomenaments o es proveeixin, si s'escau, els llocs de treball corresponents d'acord amb l'estructura regulada.
Es deroga l'article 12 del Decret 55/2007, de 15 de març, de reestructuració parcial del Departament de Governació i Administracions Públiques.
Disposicions finals.1 Es faculta el conseller de Governació i Administracions Públiques per al desplegament i l'execució d'aquest Decret..2 Aquest Decret entrarà en vigor l'endemà de la seva publicació en el Diari Oficial de la Generalitat de Catalunya.
Barcelona, 23 de febrer de 2010